Armi d asmi id-tesɛa aqcic-nni wis sebɛa, truḥ-d tnuṭ-nni ad as-tesarbeḥ, ad as-teqqar, nettat tesɛa-d taqcict id-tesɛa nettat, nettat terna-d aqcic, tenna-as : “ Amerbuḥ ”, tebɣa meḥsub akken ad rewlen : “ D amarbuḥ wuqcic, d amarbuḥ a lxir-nwen ”, Dɣa slan-d warrac-nni, ruḥen warɛad yuli wass, ruḥen axaṭer uggin aqcic, nnan-as ma terna-d yemma aqcic ad narwel, rewlen, ruḥen, ruḥen dɣa ziɣ yerna-d taqcict d tanuṭ-nni kan isen-ixeddmen akken dɣa ruḥen, ruḥen, ruḥen lexla lexla, yebɛed lḥal sani i ruḥen armi d yiwen n lexla bnan dinna axxam, bnan axxam akka yelha, garzen-t akk zedɣen deg-s, zedɣen dinna, sɛan akk kullci, xeddmen-as kullec, sɛan aman, sɛan kullci, zedɣen akk dinna qqimen dinna i setta yidsen, i setta. Taqcict-nni meqqret, tarebba-tt yemma-s, meqqret, tettruḥu akka, tettagem-d di tala.